وصل قبل قليل ولي العهد الامير مولاي الحسن معاه وزير الخارجية والتعاون الدولي ناصر بوريطة لكاتدرائية سانت سيلبيس بباريس لحضور مراسيم توديع الرئيس الفرنسي الاسبق وصديق المغرب جاك شيراك. ولي العهد ماشي المغربي الوحيد اللي حضر. هو حضر بصفة رسمية ولكن فهاد الجنازة حضر ليها كيف بان فنقل “فرانس 2” كلا من سفير المغرب الاسبق فباريس حسن ابو ايوب واندري ازولاي مستشار الملك. بيان الديوان الملكي كان اوضح البارح انه بعد اصابة الملك محمد السادس بالتهاب الرئتين الفيروسي الحاد ودعوة طبيبه له بالراحة لمدة ايام٬ فان ولي العهد هو من سيمثل الملك في المراسيم الرسمية لجنازة شيراك. بيان الديوان الملكي كشف انه “اعتبارا للعلاقات الوطيدة والعميقة التي جمعت على الدوام العائلتين ولروابط المحبة والتقدير الخاصة التي يكنها جلالة الملك لهذا الصديق الكبير للمغرب. وسيقوم صاحب السمو الملكي ولي العهد الأمير الجليل مولاي الحسن، بتمثيل صاحب الجلالة في المراسيم الرسمية لجنازة الرئيس الفرنسي الراحل”. وان الملك كان قرر السفر الى فرنسا ل”تقديم التعازي لأسرة وأقارب الرئيس الراحل جاك شيراك، في إطار خاص”. 
مولاي الحسن بالجلابة فجنازة شيراك. ها لمغاربة لخراين اللي سبقوه =صور